Künnapõhja kihistik
Künnapõhja kihistik (inglise Künnapõhja Member) on Ordoviitsiumi ajastu Toila kihistu Volhovi lademesse kuuluv kihistik. Seda hakkas esimesena määratlema Karl Orviku aastal 1960. Kihistiku stratotüüp on Päite panga peal asuv kivimurd ja see on nime saanud Künnapõhja küla järgi. Kivimurd asus Vaivina külas ja on täielikult kinni kasvanud. Aastal 1983 paljandus seal veel 74 cm Künnapõhja kihistiku paksukihilist rohekas- kuni valkjashalli glaukoniiditeri sisaldavat lubjakivi. Kihistik on Toila kihistu keskmine kihistik, see lamab Saka kihistikul ja sellel lasub Kalvi kihistik. Kihistiku moodustab rohekashall dolomiidistumise tõttu lapiliseks muutunud lubjakivi.